Stille Tage in Luxemburg

Stille Tage in Luxemburg ass en däitschen Televisiounsfilm vum Georg Bense a Roger Manderscheid.

 Ëm wat geet et am Film? 
De Film ass e kriteschen Dokumentarfilm iwwer d'Stad Lëtzebuerg.

En iwwerhëlt Textpassagen aus der Erzielung die dromedare, déi de Manderscheid dat selwecht Joer publizéiert hat. Och dodra kritiséiert den Auteur d'Gesellschaft zu Lëtzebuerg als konservativ, geeschteg erstarrt, steril, ofwiesend no baussen a selbstgefälleg op sech selwer bezunn, an e wërft hir d'Sterilitéit vun enger iwwerreguléierter, bürokratescher Mentalitéit vir.Marc Thill: "Ein Film, der zu weit ging? Roger Manderscheids TV-Skandal von 1973." wort.lu [w+], 21.07.2025.

Den Titel ass eng Referenz op Quiet Days in Clichy, engem semi-autobiographesche Roman vum Henry Miller, deem seng Protagonisten an den 1930er Jore vu Paräis aus en Ausfluch op Lëtzebuerg maachen, an an deem de Miller sech un deene selwechte Punkte stéiert, wéi duerno de Manderscheid.

 Rezeptioun 
De Film ass vun engem Deel vum Lëtzebuerger Publikum ganz schlecht opgeholl ginn, nach wärend der Sendung ass de Roger Manderscheid doheem ugeruff ginn, an huet sech musse Frechheete gefale loossen.

D'Press war och gedeelter Meenung, am Luxemburger Wort ass de Film guer net gutt opgeholl ginn, wärend en am Tageblatt gelueft ginn ass:

Sicher hat Manderscheid an manchem recht. Doch was geht die Kritik eines Luxemburgers an Luxemburg das deutsche Fernsehpublikum an? [...] Möchte der Vogel denn nicht, nachdem er sein Netz beschmutzt hat, flügge werden und die Stätten verlassen, in denen aber auch gar nichts das Leben lebenswert zu machen scheint? Léon Zeches, Luxemburger Wort, 05.10.1973.
Ein Luxemburger hat in S3 ein Stadtportrait gezeichnet, das alle gängigen Klischeevorstellungen über den Haufen wirft. Er hat es gewagt, die Tünche von den Wohlstandsfassaden zu reissen. Tageblatt .

Bibliographie
 Stille Tage in Luxemburg ein Drehbuch von Roger Manderscheid (lochnessheft 2, Lochness verlag 1975)
 DVD 
De Film ass op der DVD déi am Buch Lëtzebuerger Kino (CNA) ze fannen ass.

 Kuckt och 
 Roger Manderscheid

Kategorie:Däitsch Filmer
Kategorie:Filmer 1973